

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Bilješke uz Konsolidirane financijske izvještaje za**

**razdoblje od 01. siječnja do 31. prosinca 2021. godine**

**Uvodna bilješka – podaci o obvezniku:**

Općina Starigrad

Trg Tome Marasovića 1

23244 Starigrad Paklenica

OIB: 52749374195

Matični broj: 02544300

Broj RKP-a: 35335

Šifra općine: 416

Razina: 23 – Konsolidirani proračun jedinice lokalne i područne (regionalne) samouprave

Razdjel: 000

Šifra djelatnosti: 8411 – Opće djelatnosti javne uprave

Broj računa: HR3023900011841600009

Proces konsolidacije, priprema i predaja konsolidiranih financijskih izvješća propisani su Zakonom o proračunu („Narodne novine“ broj 144/21) te Pravilnikom o financijskom izvještavanju u proračunskom računovodstvu („Narodne novine“ broj 3/15, 93/15, 135/15, 2/17, 28/17, 112/18, 126/19, 145/20 i 32/21). Pripadnost proračunskih korisnika određenom proračunu utvrđena je Pravilnikom o utvrđivanju proračunskih i izvanproračunskih korisnika državnog i proračunskih i izvanproračunskih korisnika proračuna JLIP(R) samouprave te o načinu vođenja registra proračunskih i izvanproračunskih korisnika („Narodne novine“ broj 128/09, 142/14, 23/19 i 83/21).

Općina Starigrad ima jednog proračunskog korisnika i to **Dječji vrtić „Osmjeh“**, Jurja Barakovića 2a, 23244 Starigrad Paklenica.

U procesu konsolidacije eliminirani su prihodi iskazani kod proračunskog korisnika na kontu 671 Prihodi iz nadležnog proračuna za financiranje redovne djelatnosti proračunskih korisnika, te rashodi kod Općine Starigrad na kontu 367 Prijenosi proračunskim korisnicima iz nadležnog proračuna za financiranje redovne djelatnosti u ukupnom iznosu od 781.999 kuna.

Financijskim izvještajem za razdoblje siječanj-prosinac 2021. godine ostvareni su konsolidirani ukupni prihodi i primici u iznosu od 17.060.804 kn i veći su za 4.007.280 kn u odnosnu na prethodnu godinu. Zbrajanjem rashoda dobili su se konsolidirani rashodi i izdaci u iznosu od 16.347.168 kn što je za 2.476.452 kn više nego prethodne 2020. godine.

Eliminiranjem unutar transakcija između općinskog proračuna i proračunskog korisnika ostvaren je višak prihoda i primitaka u iznosu od 713.636 kn. U 2021. godinu prenesen je višak prihoda i primitaka u iznosu od 2.654.363 kn, tako da višak prihoda i primitaka raspoloživ u sljedećem razdoblju iznosi **3.367.999 kn**.

***Bilješke uz obrazac PR-RAS:***

Ukupno ostvareni prihodi poslovanja (AOP 001) u razdoblju od 01. siječnja do 31. prosinca 2021. godine iznose 16.239.792 kn, od čega na Općinu Starigrad otpada 16.091.847 kn, a na Dječji vrtić Osmjeh 147.945 kn. Ukupno ostvareni rashodi poslovanja (AOP 146) u 2021. godini iznose 12.246.758 kn, od čega 12.106.567 kn otpada na Općinu Starigrad, dok 140.191 kn otpada na Dječji vrtić Osmjeh.

Ukupno ostvareni Prihodi od prodaje nefinancijske imovine (AOP 292) iznose 821.012 kn i cjelokupan iznos odnosi se na Općinu Starigrad. Ukupno ostvareni rashodi za nabavu nefinancijske imovine (AOP 344) iznose 4.100.410 kn i cjelokupan iznos odnosi se na Općinu Starigrad.

Primici od financijske imovine i zaduživanja (AOP 413), kao ni izdaci za financijsku imovinu i otplatu zajmova (AOP 521) nisu ostvareni ni kod Općine Starigrad, ni kod dječjeg vrtića Osmjeh.

|  |  |  |  |  |  |
| --- | --- | --- | --- | --- | --- |
| **NAZIV** | **UKUPNI PRIHODI I PRIMICI** | **UKUPNI RASHODI I IZDACI** | **VIŠAK/MANJAK**  **PRIHODA I PRIMITAKA** | **VIŠAK/MANJAK PRIHODA/PRENESENI** | **VIŠAK/MANJAK**  **PRIHODA RASPOLOŽIVIH /ZA POKRIĆE** |
| Općina Starigrad | 16.912.859 | 16.206.977 | 705.882 | 2.635.405 | 3.341.287 |
| Dječji vrtić Osmjeh | 929.944 | 922.190 | 7.754 | 18.958 | 26.712 |
| Eliminacija 367 i 671 | -781.999 | -781.999 |  |  |  |
| **UKUPNO:** | **17.060.804** | **16.347.168** | **713.636** | **2.654.363** | **3.367.999** |

**AOP 019 Stalni porezi na nepokretnu imovinu -** Prihodi po ovoj osnovi odnose se na porez na kuće za odmor u iznosu od 1.577.634 kn koji je viši u odnosu na prethodnu godinu zbog nastavka ažuriranja evidencije obveznika poreza na kuće za odmor. Navedeni prihod odnosi se na Općinu Starigrad.

**AOP 022 Povremeni porezi na imovinu -** Prihodi po ovoj osnovi odnose se na porez na promet nekretnina u iznosu od 2.710.628 kn koji je viši u odnosu na prethodnu godinu zbog većeg prometa nekretnina. Navedeni prihod odnosi se na Općinu Starigrad.

**AOP 026 Porez na promet -** Prihodi po ovoj osnovi odnose se na porez na potrošnju alkoholnih i bezalkoholnih pića u iznosu od 222.781 kn koji je znatno viši u odnosu na prethodnu godinu jer je u prethodnoj godini bila manja potrošnja koja je posljedica prekida rada ugositeteljskih objekata kao jedne od posljedica vezanih uz pojavu epidemije bolesti COVID-19. Navedeni prihod odnosi se na Općinu Starigrad.

**AOP 028 Porezi na korištenje dobara ili izvođenje aktivnosti -** Prihodi po ovoj osnovi odnose se na ostvarenu naplatu prihoda poreza na tvrku ili naziv tvrtke u iznosu od 899 kn koji su ostali nenaplaćni iz prethodnih godina. Navedeni prihod odnosi se na Općinu Starigrad.

**AOP 053 Pomoći od međunarodnih organizacija te institucija i tijela EU -** Prihodi po ovoj osnovi odnose se na ostvarena sredstva u iznosu od 2.189.116 kn za projekt sanacije odlagališta otpada Samograd gdje je sa 85% ukupno prihvatljivih troškova Projekta sufinanciran navedeni projekt. Navedeni prihod odnosi se na Općinu Starigrad.

**AOP 055 Tekuće pomoći proračunu iz drugih proračuna -** Prihodi po ovoj osnovi odnose se na tekuće pomoći iz državnog i županijskog proračuna i ostvarene su u iznosu od 421.561 kn što je znatno više od odnosu na prethodnu. Ostvarena su sredstva iz županijskog proračuna u iznosu od 170.000 kn, te sredstva – kompenzacijske mjere iz državnog proračuna u iznosu od 251.561 kn. Navedeni prihod odnosi se na Općinu Starigrad.

**AOP 056 Kapitalne pomoći proračunu iz drugih proračuna -** Prihodi po ovoj osnovi odnose se sredstva od Ministarstva regionalnog razvoja i fondova EU za projekt Sanacija i asfaltiranje nerazvrstanih cesta u iznosu od 200.000 kn, te sredstva Ministarstva mora, prometa i infrastrukture za projekt uređenja plaža i obale u iznosu od 573.260 kn. Navedeni prihod odnosi se na Općinu Starigrad.

**AOP 059 Kapitalne pomoći od izvanproračunskih korisnika** - Prihodi po ovoj osnovi odnose se na sredstva dobivena od Fonda za zaštitu okoliša i energetsku učinkovitosti u iznosu od 257.543 kn za projekt sanacija odlagališta otpada Samograd što je više u odnosu na prethodnu godinu jer je u ovoj godini realiziran gotovo cijeli projekt, a u prethodnoj samo dio projekta. Navedeni prihod odnosi se na Općinu Starigrad.

**AOP 064 Tekuće pomoći proračunskim korisnicima iz proračuna koji im nije nadležan** – Prihodi po ovoj osnovi odnose se na sredstva Ministarstva znanosti i obrazovanja koja su dodjeljena sukladno Odluci o financijskom planu raspodjele sredstava namijenjenih sufinanciranju obveznog programa predškole za djecu predškolske dobi koji se ostvaruju u dječjim vrtićima i drugim pravnim osobama koje provode program predškole u iznosu od 2.720 kn. Navedeni prihod odnosi se na Dječji vrtić Osmjeh i znatno je niži u odnosu na prethodnu godinu jer tada su vrtić pohađala djeca sa područja drugih općina te su isplaćivala sredstva sufinanciranja, a u 2021. godini nisu.

**AOP 080 Kamate na oročena sredstva i depozite po viđenju -** Prihodi se odnose na kamate na depozite po viđenju i niži su u odnosu na prethodnu godinu te iznose 67 kn. Navedeni prihod odnosi se na Općinu Starigrad.

**AOP085 Ostali prihodi od financijske imovine** – Prihodi se odnose na pripis kamata banke na novčana sredstva na žiro računu i niži su u odnosu na prethodnu godinu. Navedeni prihod odnosi se na Dječji vrtić Osmjeh.

**AOP 087 Naknade za koncesije -** Prihodi po ovoj osnovi odnose se na sredstva od koncesija i koncesijskih odobrenja u iznosu od 396.427 i viša su u odnosu na prethodnu godinu iz razloga što u 2020. godini nije zatražen velik broj koncesijskih odobrenja zbog lošije turističke sezone kao jedne od posljedica vezanih uz pojavu epidemije bolesti COVID-19. Navedeni prihod odnosi se na Općinu Starigrad.

**AOP 088 Prihodi od zakupa i iznajmljivanja imovine -** Prihodi po ovoj osnovi odnose se na sredstva od zakupa poslovnih prostora u vlasništvu Općine Starigrad i u ovoj godini ostvaren je niži iznos u odnosu na prethodnu godinu iz razloga što je temeljem Odluke o mjerama za ublažavanje negativnih posljedica pandemije bolesti COVID-19 (KLASA: 306-02/20-01/02, URBROJ: 2198/09-1-20-1) kojom se zakupnicima poslovnih prostora umanjuje ugovorena godišnja zakupnina za 2020. godinu za 25 %, a ukoliko su obveze za 2020. godinu uplaćene u cijelosti navedenim oslobođenjem podmiruju se obveze 2021. godine te je uprihođen manji iznos sredstva radi navedenog oslobođenja koje se prenijelo na ovu godinu. Navedeni prihod odnosi se na Općinu Starigrad.

**AOP 089 Naknada za korištenje nefinancijske imovine -** Prihodi po ovoj osnovi odnose se na sredstva prihoda od spomeničke rente koji su ostvareni u iznosu od 1.101 kn. Navedeni prihod odnosi se na Općinu Starigrad.

**AOP 092 Ostali prihodi od nefinancijske imovine -** Prihodi po ovoj osnovi odnose se na sredstva naknade za zadržavanje nezakonito izgrađenih zgrada - trideset posto sredstva naknade je prihod lokalne samouprave na čijem se području nezakonito izgrađena zgrada nalazi, te na sredstva godišnje naknade HT d.d. po rješenju HAKOM-a za pravo puta koja je ove godine niža u odnosu na prethodnu godinu s obzirom da su u 2020. godini izdana dopunska rješenja kojim je u općinski proračun uplaćena dodatna razlika za 2019. i 2020. godinu, a u ovoj godini samo rješenja za 2021. godinu. Navedeni prihod odnosi se na Općinu Starigrad.

**AOP 104 Županijske, gradske i općinske pristojbe i naknade -** Prihodi po ovoj osnovi ostvareni su u u prošloj godini u iznosu od 50 kn i odnose se na upravne pristojbe za žalbe po Rješenjima o komunalnoj naknadi, dok je u ovoj godini nisu ostvareni prihodi po ovoj osnovi.

Navedeni prihod odnosi se na Općinu Starigrad.

**AOP 105 Ostale upravne pristojbe i naknade -** Prihodi po ovoj osnovi ostvareni su u iznosu od 2.058 kn i odnose se na prihode od prodaje državnih biljega koja su ostvarena u nižem iznosu u odnosu na prethodnu godinu. Navedeni prihod odnosi se na Općinu Starigrad.

**AOP 106 Ostale pristojbe i naknade -** Prihodi po ovoj osnovi ostvareni su u iznosu od 462.723 kn i odnose se na sredstva turističke pristojbe i ostalih nespomenutih pristojbi i naknada te su ostvareni u znantno višem iznosu u odnosu na prethodnu godinu zbog prethodne lošije turističke sezone kao jedne od posljedica vezanih uz pojavu epidemije bolesti COVID-19, dok je u ovoj godini došlo po pomaka i povratka na prijašnju razinu turističkih sezona. Navedeni prihod odnosi se na Općinu Starigrad.

**AOP 109 Prihodi vodnog gospodarstva -** Prihodi po ovoj osnovi odnose se na 8 posto vodnog doprinosa naplaćenog na području Općine Starigrad kojeg doznačavaju Hrvatske vode sukladno Zakonu o financiranju vodnog gospodarstva i u 2021. godini iznosi 5.678 kn što je znatno niže od odnosu na prethodnu godinu. Navedeni prihod odnosi se na Općinu Starigrad.

**AOP 112 Ostali nespomenuti prihodi -** Na Općinu Starigrad odnosi se iznos od 20.608 kn koji se odnose na povrate stipendija i ostale nespomenute prihode, a na DV Osmjeh 145.224 kn koji se odnose na prihode od naplaćenih usluga pružanja smještaja djece u vrtiću koji su viši u odnosu na prošlu godinu jer je u 2020. godini bio manji broj djece koja su tokom godine pohađale programe vrtiće te zbog odluke Općinskog vijeća Općine Starigrad o oslobađanju plaćanja cijene programa Dječjeg vrtića Osmjeh u vrijeme kada dječji vrtić ne radi, odnosno od 16. ožujka 2020. do okončanja mjera ograničavanja i zabrana okupljanja uzrokovanih opasnostima od zaraze koronavirusom COVID-19, dok je u 2021. godini bila uobičajena polaznost djece u programima dječjeg vrtića.

**AOP 116 Komunalni doprinosi -** Prihodi po ovoj osnovi ostvareni su u nižem iznosu u odnosu na prethodnu godinu radi manjeg broja izdanih rješenja o komunalnom doprinosu. Navedeni prihod odnosi se na Općinu Starigrad.

**AOP 117 Komunalne naknade -** Prihodi po ovoj osnovni ostvareni su u višem iznosu u odnosu na prethodnu godinu iz razloga što su u prethodnoj godini Odlukom Općinskog vijeća Općine Starigrad svi poslovni subjekti bili oslobađeni komunalne naknade za poslovni prostor i zemljište koje služi za obavljanje djelatnosti u visini 50 % utvrđene godišnje obveze kao jedna od mjera pomoći uslijed epidemije bolesti COVID-19. Navedeni prihod odnosi se na Općinu Starigrad.

**AOP 120 Prihodi od prodaje proizvoda i robe te pruženih usluga -** Prihodi po ovoj osnovi odnose se na sredstva naplate od Hrvatskih voda u iznosu od 10 posto uplaćene naknade za uređenje voda te su ostvarena u nižem iznosu u odnosu na prethodnu godinu jer je krajem prosinca fakturiran račun koji je naplaćen u siječnju. Navedeni prihod odnosi se na Općinu Starigrad.

**AOP 145 Ostali prihodi –** Ova sredstva ostvarena su u prethodnoj godini u iznosu od 20 kn i odnose se na povrat više plaćenog računa te se prihod odnosio na Dječji vrtić Osmjeh, dok u ovoj godini nisu ostvareni navedeni prihodi.

**AOP 153 Ostali rashodi za zaposlene -** Rashodi po ovoj osnovi su kod Općine Starigrad niži u odnosu na prethodnu godinu s obzirom da je u 2020. godini za jednog zaposlenog bila isplaćena jubilarna nagrada, te otpremnina za odlazak u mirovinu, dok je u 2021. godini uz regres i božićnicu isplaćena samo naknada za rođenje djeteta jednom zaposleniku, dok su kod dječjeg vrtića Osmjeh također niži u odnosu na prethodnu godinu jer su u prethodnoj godini uz božićnice, darove za djecu i regrese isplaćene jubilarne nagrade, a u 2021. godini isplaćene su božniće, darovi za djecu i regresi.

**AOP 160 Službena putovanja -** Rashodi po ovoj osnovi su viši u odnosu na prethodnu jer je u 2020. godini bio manji broj putovanja sukladno situaciji vezanoj uz pojavu epidemije bolesti COVID-19. Navedni rashodi odnose se na Općinu Starigrad.

**AOP 165 Uredski materijal i ostali materijalni rashodi** – Rashodi po ovoj osnovi su kod Općine Starigrad na razini prethodne godine, dok su kod dječjeg vrtića Osmjeh nešto viši zbog više nabavljene količine pomoćnog materijala za rad sa djecom.

**AOP 166 Materijal i sirovine** – Rashodi po ovoj osnovi su viši u odnosu na prethodnu godinu zbog veće količine nabavljenih namirnica za prehranu djece s obzirom da je u prethodnoj godini manji broj djece boravio u vrtiću te je u jednom periodu bio i zatvoren. Navedeni rashod odnosi se na dječji vrtić Osmjeh.

**AOP 167 Energija -** Rashodi po ovoj osnovi kod Općine Starigrad viši su u odnosu na prethodnu godinu radi većeg broja rasvjetnih tijela te općenito cijene električne energije, dok su kod dječjeg vrtića Osmjeh također viši radi veće količine i cijene nabavljenog lož ulja.

**AOP 168 Materijal i djelovi za tekuće i investicijsko održavanje** - Rashodi po ovoj osnovi su niži u odnosu na prethodnu godinu zbog manje količine nabavljenog materijala za tekuće i investicijko održavanje. Navedeni rashod odnosi se na dječji vrtić Osmjeh.

**AOP 175 Usluge promidžbe i informiranja -** Rashodi po ovoj osnovi su se povećali jer u prethodnoj godini su bili manji radi situacije sa epidemijom bolesti COVID-19, dok su u ovoj godini vraćeni na razinu prijašnjih godina te su ostvarene opet i usluge oglašavanja TZ Zadarske županije (Ryanair) koje nisu ostvarene u prethodnoj godini. Navedni rashodi odnose se na Općinu Starigrad.

**AOP 179 Intelektualne i osobne usluge -** Rashodi po ovoj osnovi kod Općine Starigrad su se povećali u odnosu na prethodnu godinu radi veće količine geodetskih usluga, te radi usluga stručnog nadzora za projekte Proširenje mjesnog groblja u Selinama i Sanacija i asfaltiranje nerazvrstanih cesta, dok su kod dječjeg vrtića Osmjeh ostali na sličnoj razini.

**AOP 181 Ostale usluge -** Rashodi po ovoj osnovi kod Općine Starigrad znatno su veći u odnosu na prošlu godinu zbog troškova usluga tehničke pomoći, nadzora nad radovima i projektantskog nadzora kod projekta sanacije odlagališta otpada „Samograd“ za koji su ugovori sklopljeni u 2020. godini te su se većim dijelom provodili kroz 2021. godinu. Kod dječjeg vrtića Osmjeh su također veći rashodi u odnosu na prošlu godinu jer su na ovoj stavci u ovoj godini knjižili troškove testiranja zaposlenika na COVID-19.

**AOP 182 Naknade troškova osobama izvan radnog odnosa** – Rashodi po ovoj osnovi u ovoj godini nisu ostvareni, a u 2020. godinu jesu i odnosili su se na tri mjeseca plaća za osobu koja je bila na stručnom usavršavanju za rad bez zasnivanja radnog odnosa i odnosili su se na Općinu Starigrad.

**AOP 184 Naknade za rad predstavničkih i izvršnih tijela, povjerenstava i slično -** Rashodi po ovoj osnovi su niži u odnosu na prethodnu godinu s obzirom da su nakon lokalnih izbora smanjenje naknade za članove predstavničkih tijela, te više nemamo zamjenika općinskog načelnika te samim time ni naknade za istog. Navedni rashodi odnose se na Općinu Starigrad.

**AOP 185 Premije osiguranja -** Rashodi po ovoj osnovi kod Općine Starigrad viši su u odnosu na prethodnu godinu jer su se premije osiguranja za 2020. godinu plaćale na rate kroz 2020. i 2021. godinu, dok se za 2021. godinu uplatilo u cijelosti u 2021. godini, dok su kod dječjeg vrtića Osmjeh ostali na istoj razini.

**AOP 186 Reprezentacija** - Rashodi po ovoj stavci viši su u odnosu na prethodnu godinu kada je bila situacija manjeg broja ugošćavanja, odlazaka na radne sastanke i službene posjete sukladno situaciji vezanoj uz pojavu epidemije bolesti COVID-19. Navedni rashodi odnose se na Općinu Starigrad.

**AOP 187 Članarine i norme** - Rashodi po ovoj stavci ostvareni su u iznosu od 14.787 kn i viši su u odnosu na prethodnu godinu jer je plaćena članarina za Hrvatski zajednicu općina isto kao i prethodne godine, te za LAG Bura za koju u prošloj godini nije bilo troškova članarine zbog oslobođenja vezanog za COVID-19. Navedni rashodi odnose se na Općinu Starigrad.

**AOP 188 Pristojbe i naknade -** Rashodi po ovoj stavci ostvareni kod Općine Starigrad su ostvareni u znatno višem iznosu u odnosu na prethodnu godinu iz razloga što je podmirena poticajna naknada za smanjenje količine komunalnog otpada u prošloj godini iznosila 69.020 kn, a u ovoj 122.166 kn. Kod dječjeg vrtića Osmjeh u ovoj godini je ostvareno 560 kn za javnobilježničke pristojbe, dok u 2020. godini nisu ostvarili ovaj rashod.

**AOP 190 Ostali nespomenuti rashodi poslovanja -** Rashodi po ovoj stavci kod Općine Starigrad ostvareni su u znatno višem iznosu u odnosu na prethodnu godinu s obzirom na održavanje lokalnih izbora te troškova izbornog povjerenstva, biračkih odbora i izborne promidžbe. Kod dječjeg vrtića Osmjeh su također ostvareni u odnosu na 2020. godinu kada nisu ostvarili ovaj rashod.

**AOP 208 Zatezne kamate -** Navedeni izdaci odnose se na plaćene zatezne kamate te su ostvareni u višem iznosu u odnosu na prethodnu godinu radi plaćanja zateznih kamata za uplatu naknade za uređenje voda Hrvatskim vodama. Navedni rashodi odnose se na Općinu Starigrad.

**AOP 209 Ostali nespomenuti financijskih rashodi -** Rashodi po ovoj osnovi viši su u odnosu na prošlu godinu radi plaćenih sredstava naknade Poreznoj upravi od 5% s obzirom na naplaćene više iznose poreza u odnosu na prethodnu godinu. Navedni rashodi odnose se na Općinu Starigrad.

**AOP 227 Tekuće pomoći unutar općeg proračuna -** Rashodi po ovoj osnovi ostvareni su u iznosu od 113.250 kn i znatno su niža u odnosu na prethodnu godinu jer su u prethodnoj godini ostvarena sredstva isplate Županijskoj upravi za ceste za sufinanciranje sanacije Pakleničke ulice na području Općine Starigrad u iznosu od 539.789 kn koja je i završena 2020. godine, dok su u ovoj godini isplaćena sredstva Županijskoj upravi za ceste za sufinanciranje sanacije kolnika L63192 u naselju Starigrad u iznosu od 108.250 kn. Navedni rashodi odnose se na Općinu Starigrad.

**AOP 228 Kapitalne pomoći unutar općeg proračuna -** Rashodi po ovoj osnovi ostvareni su u iznosu od 82.834 i odnose se na sredstva za FZOEU za sufinanciranje spremnika za odvojeno prikupljanje otpada, dok su ta sredstva u prethodnoj godini bila znatno manje ali za istu svrhu. Navedni rashodi odnose se na Općinu Starigrad.

**AOP 274 Kapitalne pomoći -** Iznos se odnosi na sredstva kapitalne pomoći komunalnom poduzeću Argyruntum d.o.o. koje je u stopostotnom vlasništvu Općine Starigrad koja se odnose na pomoć za podmirenje dugovanja i gubitaka poduzeća i ta sredstva su smanjena u odnosu na prethodnu godinu i u ovoj godini iznose 100.000 kn, a većina se sredstva odnosi na sredstva za Vodovod d.o.o. za sufinanciranje projekta izgradnje vodovoda na području Općine Starigrad sukladno potpisanim ugovorima koja su u ovoj godini ostvarena u iznosu od 660.273 kn što je znatno niže u odnosu na prethodnu godinu kada su ostvarena sredstva u iznosu od 2.392.138 kn i iz toga je razloga ovolika razlika u odnosu na prethodnu godinu. Navedni rashodi odnose se na Općinu Starigrad.

**AOP 295 Zemljište -** Prihodi se odnose na prodaju građevinskog zemljišta i u ovoj godini su ostvarena viša sredstva radi naplate potraživnja iz prethodnih godina, te ostvarenog i naplaćenog većeg broja ugovora o kupoprodaji zemljišta u odnosu na prethodnu godinu. Navedeni prihod odnosi se na Općinu Starigrad.

**AOP 305 Prihodi od prodaje proizvedene dugotrajne imovine -** Prihodi po ovoj osnovi odnose se na prihode od ustupanja grobnih mjesta i ostvarena su nižem iznosu u odnosu na prethodnu godinu sukladno dinamici naplate. Navedeni prihod odnosi se na Općinu Starigrad.

**AOP 362 Ostali građevinski objekti -** Rashodi su znatno viši u odnosu na prethodnu godinu s obzirom da je su u prethodnoj godini ostvareno samo 9.300,00 kn vezanih za projekt plaža Jaz, dok su u ovoj godini u realizaciji tri velika projekta, a to su Sanacija odlagališta otpada Samograd u iznosu od 2.019.278 kn koja je u cijelosti završena, Proširenje mjesnog groblja u Selinama u iznosu od 1.339.972 kn koja je u tijeku i nastavlja se u 2022. godini, te Dječje igralište u sklopu Dječjeg vrtića Osmjeh u iznosu od 294.913 kn koja je u cijelosti završena. Navedeni rashodi odnose se na Općinu Starigrad.

**AOP 364 Uredska oprema i namještaj -** U ovoj godini je ostvaren znatno viši iznos jer je u prošloj godini nabavljen samo UPS, a u ovoj godini uredska stolica, električna grijalica, UPS, te dva računala. Navedeni rashodi odnose se na Općinu Starigrad.

**AOP 365 Komunikacijska oprema -** U ovoj godini je ostvaren viši iznos jer su u prošloj godini nabavljen jedan telefon za ured pokraj arhive, a u ovoj godini jedan službeni mobitel. Navedeni rashodi odnose se na Općinu Starigrad.

**AOP 366 Oprema za održavanje i zaštitu-** U prošloj godini na ovoj stavci nije ostvareno ništa, a u ovoj godini je nabavljen videonadzorni sustav za zgradu Dječjeg vrtića Osmjeh u iznosu od 16.604 kn. Navedeni rashodi odnose se na Općinu Starigrad.

**AOP 387 Ulaganja u računalne programe -** U ovoj godini ostvaren je niži ulaganja u računalne programe jer je u prošloj godini nabavljeno programsko rješenje Blagajna, a u ovoj godini dva nova microsoft Windows 10 professional za nova računala. Navedeni rashodi odnose se na Općinu Starigrad.

**AOP 389 Ostala nematerijalna proizvedena imovina -** Do smanjenja ove stavke dolazi iz razloga što je u prošloj godini izrađen veći broj prostorno planskih dokumenata – započeto je sa izmjenama i dopunama PPUO Starigrad, UPU Luka Starigrad, UPU Pod Bucić, dok je u ovoj godini nastavljeno sa nabrojanim dokumentima i plaćano ovisno o dinamici prema ugovoru te su sukladno tome i niža ostvarena sredstva u ovoj godini (uplate po jedne rate za izmjene i dopune PPUO Starigrad i jedne rate za UPU Luka Starigrad). Navedeni rashodi odnose se na Općinu Starigrad.

***Bilješke uz obrazac Obveze:***

Stanje obveza na početku izvještajnog razdoblja je iznosilo 973.962 kn, dok je povećanje obveza u izvještajnom razdoblju iznosilo 16.508.200 kn. Podmirene obveze u toku izvještajnog razdoblja iznosile su 16.205.688 kn, pa je stanje obveza na kraju izvještajnog razdoblja 1.276.474 kn. Obveze na kraju izvještajnog razdoblja uključivale su dospjele obveze u iznosu od 38.003 kn, te nedospjele obveze u iznosu od 1.238.470 kn.

|  |  |  |  |
| --- | --- | --- | --- |
| **NAZIV** | **UKUPNE OBVEZE** | **DOSPIJELE OBVEZE** | **NEDOSPIJELE OBVEZE** |
| Općina Starigrad | 1.208.713 | 38.003 | 1.170.709 |
| Dječji vrtić Osmjeh | 67.761 | 0 | 67.761 |
| **UKUPNO:** | **1.276.474** | **38.003** | **1.238.470** |

Stanje obveza iskazano na dan 31. prosinca 2021. godine kod Općine Starigrad iznosi 1.208.713 kn i od toga dospjele obveze iznose 38.003 kn i nedospjele obveze 1.170.709 kn. Dospjele obveze odnose se na obveze za materijalne rashode u iznosu od 33 kn, ostale tekuće obveze u iznosu od 22.110 kn i obveze za nabavu nefinancijske imovine u iznosu od 15.860 kn. Nedospjele obveze odnose se na obveze za rashode poslovanja u iznosu od 654.387 kn (plaće zaposlenih za prosinac 2021. godine koje dospijevaju u siječnju 2022. godine u iznosu od 70.558 kn, obveze za PDV odnose se na prijavljeni PDV za prosinac čije je dospijeće plaćanja do kraja siječnja 2022. godine u iznosu od 189.466 kn, obveze za Naknadu za uređenje voda odnose se na prijavljeni iznos NUV-a čije je dospijeće uplate Hrvatskim vodama do kraja siječnja 2022. godine u iznosu od 93.891 kn i materijalni rashodi koji se odnose na plaćanja troškova električne energije, odvoza smeća, opskrbu vodom, komunalnih usluga, tekućih održavanja, telefona, poštarine, promidžbe i informiranja, uredskog materijala, usluga održavanja računala, intelektualnih usluga, bankarskih usluga, ostalih usluga i ostalih redovnih troškova koji dospijevaju u siječnju 2022. godine u iznosu od 300.472 kn), te obveze za nabavu nefinancijske imovine u iznosu od 516.322 kn (izdani računi koji dospijevaju u siječnju 2022. godine i odnose se na račun za radove na proširenju mjesnog groblja u Selinama u iznosu od 225.392 kn, račun za radove na uređenju dječjeg igrališta u sklopu Dječjeg vrtića Osmjeh u iznosu od 235.930 kn i račun za izradu projektne dokumentacije za Prezentacijski centar mora u iznosu od 55.000 kn).

Stanje obveza iskazano na dan 31. prosinca 2021. godine kod Dječjeg vrtića Osmjeh iznosi 67.761 kn i navedeno su nedospjele obveze koje se odnose na obveze za rashode poslovanja (plaće zaposlenih za prosinac 2021. godine koje dospijevaju u siječnju 2022. godine i ostale obveze).

***Bilješke uz obrazac Rashodi prema funkcijskoj klasifikaciji:***

Prema funkcijskoj klasifikaciji razvrstani su rashodi poslovanja i rashodi za nabavu nefinancijske imovine kako slijedi:

|  |  |  |
| --- | --- | --- |
| **NAZIV** | **2020. godina** | **2021. godina** |
| Opće javne usluge | 2.140.399 | 2.295.927 |
| Obrana | 0 | 0 |
| Javni red i sigurnost | 402.380 | 441.557 |
| Ekonomski poslovi | 63.750 | 146.107 |
| Zaštita okoliša | 164.659 | 2.587.927 |
| Usluge unapređenja stanovanja i zajednice | 9.614.140 | 9.268.000 |
| Zdravstvo | 31.000 | 31.000 |
| Rekreacija, kultura i religija | 108.000 | 119.466 |
| Obrazovanje | 1.113.563 | 1.193.087 |
| Socijalna zaštita | 232.824 | 264.097 |
| **UKUPNO** | **13.870.715** | **16.347.168** |

Rashodi za 2021. godinu odnose se na rashode Općine Starigrad u iznosu od 15.424.978 koji su razvrstani pod opće javne usluge, javni red i sigurnost, ekonomske poslove, zaštitu okoliša, usluge unapređenja stanovanja i zajednice, zdravstvo, rekreacija, kultura i religija, obrazovanje i socijalna zaštite i rashode Dječjeg vrtića Osmjeh u iznosu 922.190 koji su razvrstani pod Obrazovanje.

**AOP 026 Usluge protupožarne zaštite -** U odnosu na prethodnu godinu u ovoj godini je uz redovno financiranje DVD-a Starigrad Paklenica, ostvaren iznos i za projektnu dokumentaciju Vatrogasni dom zbog čega je iznos viši u ovoj godini. Navedni rashodi odnose se na Općinu Starigrad.

**AOP 030 Rashodi za javni red i sigurnost koji nisu drugdje svrstani -** U odnosu na prethodnu godinu navedeni rashodi su niži jer je u 2020. godini ostvaren viši iznos sredstava za potrebe civilne zaštite. Navedni rashodi odnose se na Općinu Starigrad.

**AOP 060 Turizam -** U odnosu na prethodnu godinu navedeni rashodi su viši s obzirom da u prošloj godini nisu ostvarena sredstva za sufinanciranje projekata Turističke zajednice s obzirom na otkazivanje brojnih projekata i događanja kao jedne od posljedica vezanih uz pojavu epidemije bolesti COVID-19, već su ostvarena sredstva samo za projektnu dokumentaciju, dok su u ovoj godini ostvarena sredstva za projekte i događanja TZ Općine Starigrad i za usluge oglašavanja TZ Zadarske županije (Ryanair). Navedni rashodi odnose se na Općinu Starigrad.

**AOP 072 Gospodarenje otpadom -** Navedeni rashodi viši su u odnosu na prethodnu godinu zbog tijeka projekta sanacije odlagališta otpada „Samograd“ za koji su ugovori sklopljeni u 2020. godini, a odrađeni su gotovo cijelim dijelom u 2021. godini te je u 2021. godini i također plaćen znatno viši iznos sufinanciranja spremnika za odvojeno prikupljanje otpada. Navedni rashodi odnose se na Općinu Starigrad.

**AOP 079 Razvoj stanovanja -** U prethodnoj godini plaćeno je 20.000 kn naknade za korištenje pročišćivača otpadnih voda Benkovac, a u ovoj godini 30.000 kn. Navedni rashodi odnose se na Općinu Starigrad.

**AOP 080 Razvoj zajednice -** Navedeni rashodi viši su u odnosu na prethodnu godinu zbog provođenja projekta proširenja mjesnog groblja Seline. Navedni rashodi odnose se na Općinu Starigrad.

**AOP 081 Opskrba vodom -** Navedeni rashodi znatno su niži u u odnosu na prethodnu godinu zbog sredstva za Vodovod d.o.o. za sufinanciranje projekta izgradnje vodovoda na području Općine Starigrad kako je i prethodno pojašnjeno (sredstva za Vodovod d.o.o. za sufinanciranje projekta izgradnje vodovoda na području Općine Starigrad sukladno potpisanim ugovorima koja su u ovoj godini ostvarena u iznosu od 660.273 kn što je znatno niže u odnosu na prethodnu godinu kada su ostvarena sredstva u iznosu od 2.392.138 kn i iz toga je razloga ovolika razlika u odnosu na prethodnu godinu). Navedni rashodi odnose se na Općinu Starigrad.

**AOP 084 Rashodi vezani za stanovanje i kom. pogodnosti koji nisu drugdje svrstani -** Navedeni rashodi su viši u odnosu na prethodnu godinu zbog višeg iznosa sredstava za održavanje javnih površina i nerazvrstanih cesta ostvarenih u ovoj godini u odnosu na prošlu. Navedni rashodi odnose se na Općinu Starigrad.

**AOP 105 Službe kulture -** Navedeni rashodi su viši u odnosu na prethodnu godinu jer je u prošloj godini uz okolnosti vezane uz pojavu epidemije bolesti COVID-19 održano znatno manje programa i manifestacija u odnosu na ovu godinu, pa su suklado tome sredstva tako i raspoređena. Navedni rashodi odnose se na Općinu Starigrad.

**AOP 107 Religijske i druge službene zajednice -** Navedeni rashodi viši su u odnosu na prethodnu godinu sukladno iznosu donacija vjerskim zajednicama, a to je bilo u nešto višem iznosu u odnosu na prethodnu godinu. Navedni rashodi odnose se na Općinu Starigrad.

**AOP 136 Aktivnosti socijalne zaštite koje nisu drugdje svrstane -** Navedeni rashodi viši su u odnosu na prethodnu godinu jer je u ovoj godini isplaćen veći iznos naknada sufinanciranja prijevoza vode za područje Općine Starigrad koje nije prekriveno vododnom mrežom. Navedni rashodi odnose se na Općinu Starigrad.

***Bilješke uz obrazac Bilanca:***

Ukupna imovina u 2021. godini povećana je u odnosu na prethodnu godinu i iznosi 271.758.942 kn. Obveze su se u odnosu na početno stanje povećale i na dan 31. prosinca 2021. godine iznose 1.302.687 kn (uključujući odgođeno plaćanje rashoda i naplaćene prihode budućeg razdoblja u iznosu 26.213 kn), dok su vlastiti izvori povećani u odnosu na prethodnu godinu i iznose 270.456.254 kn.

|  |  |  |  |  |  |
| --- | --- | --- | --- | --- | --- |
| **NAZIV** | **Nefinancijska imovina** | **Financijska imovina** | **Imovina** | **Vlastiti izvori** | **Obveze** |
| Općina Starigrad | 259.313.915 | 12.331.529 | 271.645.444 | 270.410.518 | 1.234.926 |
| Dječji vrtić Osmjeh | 624 | 112.874 | 113.498 | 45.736 | 67.761 |
| **UKUPNO** | **259.314.539** | **12.444.403** | **271.758.942** | **270.456.254** | **1.302.687** |

**AOP 012 Ostali građevinski objekti -** Na navedenoj stavci dolazi do promjene u odnosu na prethodnu godinu zbog realizacije tri velika projekta u 2021. godini, a to su Sanacija odlagališta otpada Samograd u iznosu od 2.019.278 kn koja je u cijelosti završena, Proširenje mjesnog groblja u Selinama u iznosu od 1.339.972 kn koja je u tijeku i nastavlja se u 2022. godini, te Dječje igralište u sklopu Dječjeg vrtića Osmjeh u iznosu od 294.913 kn koja je u cijelosti završena. Navedeno se odnosi na Općinu Starigrad.

**AOP 017 Oprema za održavanje i zaštitu -** Na navedenoj stavci dolazi do promjene u odnosu na prethodnu godinu zbog nabavke videonadzornog sustava za zgradu Dječjeg vrtića Osmjeh u iznosu od 16.604 kn u 2021. godini. Navedeno se odnosi na Općinu Starigrad, dok je iznos kod dječjeg vrtića Osmjeh ostao na istoj razini kao i prethodne godine.

**AOP 021 Uređaji, strojevi i oprema za ostale namjene -** Na navedenoj stavci dolazi do promjene u odnosu na prethodnu godinu zbog nabavke spremnika za odvojeno prikupljanje komunalnog otpada bez nakande u iznosu od 552.255 kn te je prijenos vlasništva nad spremnicima sa FZOEU na Općinu Starigrad obavljen temeljem Ugovora br. 2021/002410 o prijenosu prava vlasništva spremnika za odvojeno prikupljanje otpada bez naknade. Navedeno se odnosi na Općinu Starigrad, dok je iznos kod dječjeg vrtića Osmjeh ostao na istoj razini kao i prethodne godine.

**AOP 029 Ispravak vrijednosti prijevoznih sredstava -** Na navedenoj stavci dolazi do promjene iznosa zbog ispravka vrijednosti nabavljenog novog službenog automobila u veljači 2018. godine kojem se sukladno zakonskoj stopi amortizacije ispravlja vrijednost. Navedeno se odnosi na Općinu Starigrad.

**AOP 064 Novac u banci i blagajni –** Navedena stavka odnosi se na novčana sredstva na računima i u blagajni. Kod Općine Starigrad stanje računa HR3023900011841600009 na dan 31. prosinca 2021. godine (Izvod računa broj 289 od 31. prosinca 2021. godine) iznosilo je 4.254.181 kn. Stanje deviznog računa na dan 31. prosinca 2021. godine (Izvod deviznog računa broj 65 od 31. prosinca 2021. godine) iznosilo je 272.060 kn. Stanje gotovog novca u blagajni na dan 31. prosinca 2021. godine (Blagajnički izvještaj broj 21/00056 od 29. prosinca 2021. godine) iznosilo je 759 kn. Kod Dječjeg vrtića Osmjeh stanje računa HR1824070001100472392 iznosilo je 31.611 kn (Izvod računa broj 223 od 31. prosinca 2021. godine).

**AOP 079 Potraživanja za više plaćene poreze i doprinose** – Navedena stavke odnosi se na potraživanje za više plaćeni porez na dohodak po korektivnom obračunu u iznosu od 252 kn, dok u prethodnoj godini je iznosio 0. Navedeno se odnosi na dječji vrtić Osmjeh.

**AOP 081 Ostala potraživanja –** Navedena potraživanja odnose se na potraživanja od HZZO za bolovanja i kod Općine Starigrad iznose 1.043 kn i ostala su na istoj razini, a kod Dječjeg vrtića Osmjeh su se smanjila u odnosu na prethodnu godinu i iznose 7.118 kn.

**AOP 129 Dionice i udjeli u glavnici -** Odnosi se na udio Općine Starigrad u poduzećima Liburnija d.o.o., Čistoća d.o.o. Zadar, Vodovod d.o.o., te na poduzeće Argyruntum d.o.o. koje je u 100%-tnom vlasništvu Općine u ukupnom iznosu 3.702.800,00 kn. Na dan 31. prosinca 2021. godine Općina Starigrad je imala udjele u vlasništvu slijedećih trgovačkih društava:

1. Argyruntum d.o.o., s 100% udjelom u temeljnom kapitalu (temeljni kapital iznosi 867.100,00 kn) = 867.100,00 kn
2. Čistoća d.o.o. Zadar , s 1,52% udjela u temeljnom kapitalu (temeljni kapital iznosi 9.239.600,00 kn) = 140.000,00 kn
3. Liburnija d.o.o. Zadar, s 1,54% udjela u temeljenom kapitalu (temeljni kapital iznosi 22.810.800,00 kn) = 351.300,00 kn
4. Vodovod d.o.o. Zadar, s 1,47% udjela u temeljnom kapitalu (temeljni kapital iznosi 159.483.800,00 kn) = 2.344.400,00 kn

**AOP 140 Potraživanja za prihode poslovanja -** Navedena potraživanja kod Općine Starigrad odnose se potraživanja za poreze, potraživanja za prihode od imovine, potraživanja za upravne i administrativne pristojbe, pristojbe po posebnim propisima i naknade, te na potraživanja za prihode od prodaje proizvoda i usluga i za povrat po protestiranim jamstvima. Potraživanja za poreze (AOP 142) odnose na potraživanja za porez na potrošnju, porez na tvrtku, porez na kuće za odmor i porez na promet nekretnina. Navedena potraživanja iznose 2.304.919 kn, a Porezna uprava Zadar obavlja poslove vezano za utvrđivanje i naplatu općinskih poreza. Potraživanja za prihode od imovine (AOP 153) iznose 1.222.813 kn i većina potraživanja odnosi se na potraživanja od zakupa i iznajmljivanja imovine, odnosno na zakup kampa iz prijašnjih godina u kojem je bio i sudski proces te presuda u korist Općine Starigrad, te se čeka naplata po toj osnovi u iznosu od 1.049.500,00 kn. Ostatak potraživanja odnosi se na potraživanja za dane koncesije, te potraživanja za ostale prihode od nefinancijske imovine (naknada za zadržavanje nezakonito izgrađenih zgrada). Najveći dio potraživanja za prihode poslovanja odnosi se na potraživanja za upravne i administrativne pristojbe, pristojbe po posebnim propisima i naknade (AOP 154) u ukupnom iznosu od 5.028.472 kn, odnosno najvećim dijelom na potraživanja za komunalne doprinose zbog procesa legalizacije i njihova naplata očekuje se kroz narednu godinu. Ostatak potraživanja odnosi se na prihode vodnog gospodarstva (naknada za razvoj vodoopskrbe i naknada za uređenje voda), te komunalne naknade. Potraživanja za prihode od prodaje proizvoda i usluga i za povrat po protestiranim jamstvima (AOP 155) odnose se na fakturiranje obračuna 10% prihoda od naplaćene naknade za uređenje voda koje je fakturirano, a nije uplaćeno u 2021. godini. Navedena potraživanja kod Dječjeg vrtića Osmjeh odnose se na potraživanja za usluge vrtića u iznosu od 18.400 kn.

**AOP158 Ispravak vrijednosti potraživanja -** Člankom 37.a Pravilnika o izmjenama i dopunama Pravilnika o proračunskom računovodstvu i računskom planu propisani su uvjeti za provođenje ispravka vrijednosti potraživanja na kraju godine te je navedeno i provedeno i iznosi 5.348.641 kn kod Općine Starigrad, a kod Dječjeg vrtića Osmjeh nije provedeno s obzirom da ne postoje uvjeti za navedeno.

**AOP 159 Potraživanja od prodaje nefinancijske imovine -** Navedena potraživanja odnose se na potraživanja Općine Starigrad za prihode od prodaje građevinskog zemljišta i potraživanja za prodane grobnice. Potraživanja za prihode od prodaje građevinskog zemljišta iznose 908.042 i niža su u odnosu na prethodnu godinu zbog naplaćenih potraživanja u 2021. godini. Potraživanja za prodane grobnice iznose 235.354 i na sličnoj su razini kao i prethodne godine.

**AOP 164 Ispravak vrijednosti potraživanja za prodanu nefinancijsku imovinu -** Člankom 37.a Pravilnika o izmjenama i dopunama Pravilnika o proračunskom računovodstvu i računskom planu propisani su uvjeti za provođenje ispravka vrijednosti potraživanja na kraju godine te je navedeno i provedeno i iznosi 342.931 kn kod Općine Starigrad, a kod Dječjeg vrtića Osmjeh nije provedeno s obzirom da ne postoje uvjeti za navedeno.

**AOP 170 Obveze –** Od ukupno navedenog iznos na obveze Općine Starigrad odnosi se iznos od 1.208.713 kn, a na obveze Dječjeg vrtića Osmjeh iznos od 67.761 kn.Kod Općine Starigrad obveze za rashode poslovanja (AOP 171) iznose 676.531 kn, od čega su nedospjele obveze 654.387 kn i dospjele obveze 22.143 kn. Ostale tekuće obveze (AOP 182) najvećim dijelom odnosi se na Obveze za porez na dodanu vrijednost i naknadu za uređenje voda za prosinac čija su dospijeća plaćanja u siječnju 2022. godine. Obveze za nabavu nefinancijske imovine (AOP 183) iznose 532.182 kn od čega su dospjele obveze 15.860 kn i nedospjele obveze 516.322 kn. Naplaćeni prihodi budućih razdoblja (AOP 230) odnose se na prihode od jamčevina u iznosu od 26.213kn koja će biti raspoređena u 2022. godini. Kod Dječjeg vrtića Osmjeh navedni iznos se odnosi na obveze za rashode poslovanja koje su sve nedospjele obveze. U Bilješkama uz obrazac Obveze detaljnije su razrađene navedene obveze.

**AOP 231 Vlastiti izvori -** U odnosu na prethodnu godinu kod Općine Starigrad vlastiti izvori su se povećali i iznose 270.410.518 kn. Sukladno članku 82. Pravilnika o proračunskom računovodstvu i računskom planu izvršena jekorekcija rezultata na računu 922. Korigiran je rezultat za iznos od 2.019.278 kn dobivene kapitalne pomoći koja je utrošena za nabavu dugotrajne nefinancijske imovine zaduženjem računa viška prihoda poslovanja, a odobravanjem računa manjka prihoda od nefinancijske imovine. Rezultat je koriginiran i za iznos od 399.912 kn što je iznos prihoda od nefinancijske imovine koji su tijekom godine utrošeni za financiranje rashoda poslovanja koji pripadaju kategoriji kapitalnih rashoda zadužujem račun manjka prihoda od nefinancijske imovine, a odobravanjem račun viška prihoda poslovanja.Podatak u Bilanci je naveden nakon provedene korekcije rezultata.Na dan 31. prosinca 2021. godine višak prihoda poslovanja iznosi 45.183.378 kn. Manjak prihoda od nefinancijske imovine iznosi 40.788.497 kn i manjak primitaka od financijske imovine 1.053.594 kn što ukupno iznosi 41.842.091 kn. Višak prihoda za raspored u sljedećoj proračunskoj godini iznosi 3.341.287 kn.

Kod Dječjeg vrtića Osmjeh vlastiti izvori su se također povećali. Na dan 31. prosinca 2021. godine višak prihoda poslovanja iznosi 26.712 kn što je ujedno i višak prihoda za raspored u sljedećoj proračunskoj godini.

**AOP 244 i 245 Izvanbilančni zapisi** – Odnose se u cjelosti na Općinu Starigrad. Na izvanbilančnim zapisima nalazi se ukupna vrijednost potencijalnih obveza po sudskim sporovima u iznosu od 944.065 kn, a popis navedenih sudskih sporova nalazi se u privitku te je sastavni dio ovih bilješki. U izvanbilančnim zapisima nalazi se tuđa imovina koju Općina Starigrad ima na korištenju od Ministarstva gospodarstva, poduzetništva i obrta, Ravnateljstva za robne zalihe te joj je sadašnja vrijednost 17.625 kn. U izvanbilančnim zapisima nalaze se i ugovorni odnosi i slično koji uz ispunjenje određenih uvjeta mogu postati obveza ili imovina u iznosu od 7.926.753 kn (popis navedenih nalazi se u privitku i sastavni je dio ovih bilješki). Dječji vrtić Osmjeh nema evidentirane izvanbilančne zapise.

***Bilješke uz obrazac P-VRIO:***

U obrascu su prikazane promjene u obujmu imovine i to iznos povećanja 552.225 kn i iznos smanjenja 3.036.674 kn koje se odnose na Općinu Starigrad, dok kod dječjeg vrtića Osmjeh nije bilo promjena u vrijednosti i obujmu imovine i obveza.

**AOP 021 Proizvedena dugotrajna imovina -** Iznos povećanja obujma imovine u iznosu od 552.225 kn odnosi se na nabavku spremnika za odvojeno prikupljanje komunalnog otpada bez nakande te je prijenos vlasništva nad spremnicima sa FZOEU na Općinu Starigrad obavljen temeljem Ugovora br. 2021/002410 o prijenosu prava vlasništva spremnika za odvojeno prikupljanje otpada bez naknade.

**AOP 032 Potraživanja za prihode poslovanja -** Iznos smanjenja obujma imovine u iznosu od 3.036.674 kn odnosi se na evidentiranje oslobođenja plaćanja komunalnog doprinosa temljem izdanih pojedinačnih Rješenja i Odluke o komunalnom doprinosu Općine Starigrad (KLASA: 361-01/19-01/01, URBROJ: 2198/09-1-19-1) u iznosu od 2.737.849 kn, te evidentiranje oslobođenja plaćanja zakupnine i zakupnine koja se dio plaća kao zakupnina, a dio kao koncesijsko odobrenje temeljem Odluke o mjerama za ublažavanje negativnih posljedica pandemije bolesti COVID-19 (KLASA: 306-02/20-01/02, URBROJ: 2198/09-1-20-1) kojom se zakupnicima poslovnih prostora umanjuje ugovorena godišnja zakupnina za 2020. godinu za 25 %, a ukoliko su obveze za 2020. godinu uplaćene u cijelosti navedenim oslobođenjem podmiruju se obveze 2021. godine i navedeno oslobođenje ukupno iznosi 298.825 kn.

Starigrad Paklenica, 24. veljače 2022. godine

Općinski načelnik:

Krste Ramić, dipl. oec.

Osoba za kontakt: Anita Milovac, mag. oec.

Telefon i e-mail za kontakt: 023 369 387, [financije@opcina-starigrad.hr](mailto:financije@opcina-starigrad.hr)